**บริษัท ลอนดรี้ ยู จำกัด (มหาชน)**

**หมายเหตุประกอบงบการเงินแบบย่อ**

**สำหรับงวดสามเดือนและงวดเก้าเดือนสิ้นสุดวันที่ 30 กันยายน 2568**

**(“ยังไม่ได้ตรวจสอบ”)**

**1. การดำเนินงานและข้อมูลทั่วไปของบริษัท**

บริษัท ลอนดรี้ ยู จำกัด (มหาชน) (“บริษัท”) ได้จดทะเบียนเป็นบริษัทจำกัดตามประมวลกฎหมายแพ่งและพาณิชย์ของประเทศไทย เมื่อวันที่ 6 สิงหาคม 2561 โดยมีที่อยู่จดทะเบียนของบริษัทตั้งอยู่เลขที่ 689 หมู่ที่ 10 ตำบลสำโรงเหนือ อำเภอเมืองสมุทรปราการ จังหวัดสมุทรปราการ ธุรกิจหลักของบริษัทคือการจำหน่ายและให้บริการเครื่องซักผ้าและเครื่องอบผ้าแบบหยอดเหรียญ รวมถึงบริการอื่นที่เกี่ยวข้อง

เมื่อวันที่ 12 มีนาคม 2568 บริษัทจดทะเบียนแปรสภาพเป็นบริษัทมหาชนกับกรมพัฒนาธุรกิจการค้า กระทรวงพาณิชย์และได้เปลี่ยนชื่อจาก บริษัท ลอนดรี้ ยู จำกัด เป็นบริษัท ลอนดรี้ ยู จำกัด (มหาชน)

บริษัทดำเนินธุรกิจภายใต้เครื่องหมายการค้า “WashXpress” และให้สิทธิในการประกอบการธุรกิจแฟรนไชส์ภายใต้เครื่องหมายการค้าและ/หรือบริการในนาม “WashXpress” โดย ณ วันที่ 30 กันยายน 2568 และ วันที่ 31 ธันวาคม 2567 มีจำนวนสาขาของร้านเปิดให้บริการจำนวน 482 สาขา และ 436 สาขา ตามลำดับ มีจำนวนแฟรนไชส์ 79 สาขา และ 80 สาขา ตามลำดับ

ณ วันที่ 30 กันยายน 2568 และวันที่ 31 ธันวาคม 2567 ผู้ถือหุ้นรายใหญ่ของบริษัทคือ Holistic Impact Pte. Ltd. ซึ่งจดทะเบียนในประเทศสิงคโปร์ นายชิษณุพันธ์ ตั้งเฉลิมกุล และนายกวิน กลองกระโทก ตามลำดับ

บริษัทมีรายการและความสัมพันธ์อย่างมีสาระสำคัญกับบุคคลที่เกี่ยวข้องกัน ดังนั้นงบการเงินนี้อาจจะไม่แสดงถึงเงื่อนไขที่อาจมีอยู่หรือผลการดำเนินงานซึ่งอาจเกิดขึ้นในกรณีที่บริษัทได้ดำเนินงาน โดยปราศจากความสัมพันธ์กันดังกล่าว

**2. เกณฑ์การจัดทำและนำเสนองบการเงินระหว่างกาล**

2.1 งบการเงินระหว่างกาลนี้ได้จัดทำขึ้นในสกุลเงินบาทและตามมาตรฐานการบัญชีฉบับที่ 34 เรื่อง “รายงานทางการเงินระหว่างกาล” และวิธีปฏิบัติทางการบัญชีที่รับรองทั่วไปในประเทศไทย โดยหมายเหตุประกอบงบการเงินระหว่างกาลเป็นแบบย่อ และมีการเปิดเผยข้อมูลเพิ่มเติมตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์

2.2 งบฐานะการเงิน ณ วันที่ 31 ธันวาคม 2567 ซึ่งนำมาแสดงเปรียบเทียบได้มาจากงบการเงินของบริษัทสำหรับปีสิ้นสุดวันเดียวกันซึ่งได้ตรวจสอบแล้ว

2.3 ผลการดำเนินงานซึ่งยังไม่ได้ตรวจสอบที่ปรากฏในงวดสามเดือนและงวดเก้าเดือนสิ้นสุดวันที่ 30 กันยายน 2568 มิใช่เครื่องบ่งชี้และมิใช่การคาดการณ์ถึงผลการดำเนินงานเต็มปี

2.4 ข้อมูลบางประการซึ่งควรจะแสดงอยู่ในงบการเงินประจำปีที่ได้จัดทำขึ้นตามมาตรฐาน การรายงานทางการเงินมิได้นำมาแสดงไว้ ณ ที่นี้ เนื่องจากมิได้มีการกำหนดให้มีการเปิดเผยข้อมูลดังกล่าวในงบการเงินระหว่างกาล ดังนั้น งบการเงินระหว่างกาลสำหรับงวดสามเดือนและงวดเก้าเดือนสิ้นสุดวันที่ 30 กันยายน 2568 จึงควรอ่านประกอบกับงบการเงินสำหรับปีสิ้นสุดวันที่ 31 ธันวาคม 2567 ซึ่งได้มีการตรวจสอบแล้ว

2.5 งบการเงินระหว่างกาลฉบับภาษาอังกฤษจัดทำขึ้นจากงบการเงินระหว่างกาลตามกฎหมายที่เป็นภาษาไทย ในกรณีที่มีเนื้อความขัดกันหรือมีการตีความในสองภาษาที่แตกต่างกันให้ใช้  
งบการเงินระหว่างกาลตามกฎหมายฉบับภาษาไทยเป็นหลัก

2.6 มาตรฐานการรายงานทางการเงินที่มีผลต่อการรายงานและการเปิดเผยข้อมูลในงบการเงินสำหรับงวดบัญชีปัจจุบัน

ในระหว่างงวด บริษัทได้นำมาตรฐานการรายงานทางการเงินฉบับปรับปรุงที่ออกโดยสภาวิชาชีพบัญชี ซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2568 มาถือปฏิบัติ มาตรฐานการรายงานทางการเงินดังกล่าวได้รับการปรับปรุงหรือจัดให้มีขึ้นเพื่อให้มีเนื้อหาเท่าเทียมกับมาตรฐานการรายงานทางการเงินระหว่างประเทศ โดยเป็นการปรับปรุงข้อกำหนดทางการบัญชี ได้แก่

- มาตรฐานการบัญชี ฉบับที่ 1 เรื่อง การนำเสนองบการเงิน แก้ไขเพิ่มเติมเรื่องการจัดประเภทหนี้สินเป็นรายการหมุนเวียนหรือไม่หมุนเวียน และเพิ่มข้อกำหนดเกี่ยวกับหนี้สินไม่หมุนเวียนที่ต้องดำรงสถานะ

- มาตรฐานการบัญชี ฉบับที่ 7 เรื่อง งบกระแสเงินสด และมาตรฐานการรายงานทางการเงิน ฉบับที่ 7 เรื่อง การเปิดเผยข้อมูลเครื่องมือทางการเงิน กำหนดให้กิจการเปิดเผยข้อมูลเกี่ยวกับข้อตกลงจัดหาเงินทุนเพื่อจ่ายผู้ขาย และข้อมูลความเสี่ยงด้านสภาพคล่องที่เกี่ยวข้อง

- มาตรฐานการรายงานทางการเงิน ฉบับที่ 16 เรื่อง สัญญาเช่า เพิ่มข้อกำหนดการวัดมูลค่าภายหลังสำหรับรายการการขายและเช่ากลับคืน

ทั้งนี้ การนำมาตรฐานการรายงานทางการเงินดังกล่าวมาถือปฏิบัตินี้ไม่มีผลกระทบอย่างเป็นสาระสำคัญต่องบการเงินระหว่างกาลของบริษัท

**3. นโยบายการบัญชีที่มีสาระสำคัญ**

งบการเงินระหว่างกาลจัดทำขึ้นโดยใช้หลักเกณฑ์ นโยบายการบัญชีและวิธีการคำนวณเช่นเดียวกับที่ใช้ในงบการเงินสำหรับปีสิ้นสุดวันที่ 31 ธันวาคม 2567

**4.** **รายการกับบุคคลที่เกี่ยวข้องกัน**

บุคคลหรือกิจการที่เกี่ยวข้องกันกับบริษัท หมายถึง บุคคลหรือกิจการที่มีอำนาจควบคุมบริษัท ถูกควบคุม โดยบริษัท ไม่ว่าจะเป็นโดยทางตรงหรือทางอ้อม หรืออยู่ภายใต้การควบคุมเดียวกันกับบริษัท รวมถึงบริษัท ที่ทำหน้าที่ถือหุ้น นอกจากนี้บุคคลหรือกิจการที่เกี่ยวข้องกันยังรวมถึงบุคคลซึ่งถือหุ้นที่มีสิทธิออกเสียงไม่ว่าทางตรงหรือทางอ้อม และมีอิทธิพลอย่างมีนัยสำคัญกับบริษัท ผู้บริหารสำคัญ กรรมการหรือพนักงานของบริษัท ตลอดทั้งสมาชิกในครอบครัวที่ใกล้ชิดกับบุคคลดังกล่าวและกิจการที่เกี่ยวข้องกับบุคคลเหล่านั้น

ในการพิจารณาความสัมพันธ์ระหว่างบุคคลหรือกิจการที่เกี่ยวข้องกันกับบริษัทแต่ละรายการบริษัทคำนึงถึงเนื้อหาของความสัมพันธ์มากกว่ารูปแบบทางกฎหมาย

รายการที่มีขึ้นกับบุคคลหรือกิจการที่เกี่ยวข้องกันได้กำหนดขึ้นโดยใช้ราคาตลาดหรือในราคาที่ตกลงกันตามสัญญาหากไม่มีราคาตลาดรองรับ

ความสัมพันธ์ที่มีกับกิจการที่เกี่ยวข้องกันที่มีรายการระหว่างกัน ณ วันที่ 30 กันยายน 2568 และวันที่   
31 ธันวาคม 2567 มีดังนี้

|  | **ชื่อกิจการ** | **ลักษณะธุรกิจ** | **ประเทศที่จัดตั้ง/สัญชาติ** | **ลักษณะความสัมพันธ์** |
| --- | --- | --- | --- | --- |
|  | บริษัท แลนด์ แอสเซ็ทส์ โฮลดิ้ง จำกัด | กิจการโรงแรม | ไทย | มีผู้ถือหุ้นร่วมกันกับบริษัท |

นโยบายการกำหนดราคาระหว่างกัน

| **รายการ** | **นโยบายการกำหนดราคา** |
| --- | --- |
| รายได้จากการให้บริการ | ราคาที่ตกลงกันตามที่ระบุไว้ในสัญญา |

รายการที่สำคัญกับบุคคลและกิจการที่เกี่ยวข้องกัน สรุปได้ดังนี้

|  | **สำหรับงวดสามเดือนสิ้นสุด** | | |  | **สำหรับงวดเก้าเดือนสิ้นสุด** | | |
| --- | --- | --- | --- | --- | --- | --- | --- |
|  | **วันที่ 30 กันยายน** | | |  | **วันที่ 30 กันยายน** | | |
|  | **2568** |  | **2567** |  | **2568** |  | **2567** |
|  | **บาท** |  | **บาท** |  | **บาท** |  | **บาท** |
| **กิจการที่เกี่ยวข้องกัน** |  |  |  |  |  |  |  |
| รายได้จากการให้บริการ | - |  | - |  | 20,656 |  | - |
| **ผู้บริหารสำคัญ** |  |  |  |  |  |  |  |
| ค่าตอบแทนผู้บริหารสำคัญ |  |  |  |  |  |  |  |
| ผลประโยชน์ระยะสั้น | 3,308,070 |  | 5,735,775 |  | 10,905,353 |  | 18,270,852 |
| ผลประโยชน์หลังออกจากงาน | 89,247 |  | 193,331 |  | 267,741 |  | 567,666 |
| **รวม** | 3,397,317 |  | 5,929,106 |  | 11,173,094 |  | 18,838,518 |

ยอดคงเหลือที่สำคัญกับกิจการที่เกี่ยวข้องกัน สรุปได้ดังนี้

|  |  |  |  |
| --- | --- | --- | --- |
|  | **ณ วันที่** |  | **ณ วันที่** |
|  | **30 กันยายน** |  | **31 ธันวาคม** |
|  | **2568** |  | **2567** |
|  | **บาท** |  | **บาท** |
| **ลูกหนี้ค่าบริการ** |  |  |  |
| กิจการที่เกี่ยวข้องกัน | - |  | 9,614 |
| **รวม** | - |  | 9,614 |

**5. ข้อมูลเพิ่มเติมเกี่ยวกับกระแสเงินสด**

5.1 การเปลี่ยนแปลงในหนี้สินที่เกิดขึ้นจากกิจกรรมจัดหาเงิน

การเปลี่ยนแปลงในหนี้สินที่เกิดขึ้นจากกิจกรรมจัดหาเงินรวมส่วนที่เป็นกระแสเงินสดและส่วนที่ไม่ใช่กระแสเงินสดที่มีการจัดประเภทเป็นกิจกรรมจัดหาเงินในงบกระแสเงินสด มีดังนี้

| **ณ วันที่ 30 กันยายน 2568** | **ยอดคงเหลือ** |  | **กระแสเงินสด** |  | **การเปลี่ยนแปลงอื่น**(2) |  | **ยอดคงเหลือ** |
| --- | --- | --- | --- | --- | --- | --- | --- |
|  | **ณ วันที่** |  | **จากกิจกรรม** |  |  |  | **ณ วันที่** |
|  | **1 มกราคม** |  | **จัดหาเงิน**(1) |  |  |  | **30 กันยายน** |
|  | **2568** |  |  |  |  |  | **2568** |
|  | **บาท** |  | **บาท** |  | **บาท** |  | **บาท** |
| เงินกู้ยืมระยะสั้นจากสถาบันการเงิน | 9,000,000 |  | - |  | - |  | 9,000,000 |
| เงินกู้ยืมระยะยาวจากสถาบันการเงิน | 146,909,626 |  | 26,855,106 |  | 334,267 |  | 174,098,999 |
| เงินกู้ยืมระยะยาว | 276,172,184 |  | (29,769,863) |  | 19,525 |  | 246,421,846 |
| หนี้สินตามสัญญาเช่า | 959,473,440 |  | (89,780,942) |  | 149,891,556 |  | 1,019,584,054 |
| **รวม** | 1,391,555,250 |  | (92,695,699) |  | 150,245,348 |  | 1,449,104,899 |

| **ณ วันที่ 30 กันยายน 2567** | **ยอดคงเหลือ** |  | **กระแสเงินสด** |  | **การเปลี่ยนแปลงอื่น**(2) |  | **ยอดคงเหลือ** |
| --- | --- | --- | --- | --- | --- | --- | --- |
|  | **ณ วันที่** |  | **จากกิจกรรม** |  |  |  | **ณ วันที่** |
|  | **1 มกราคม** |  | **จัดหาเงิน**(1) |  |  |  | **30 กันยายน** |
|  | **2567** |  |  |  |  |  | **2567** |
|  | **บาท** |  | **บาท** |  | **บาท** |  | **บาท** |
| เงินกู้ยืมระยะสั้นจากสถาบันการเงิน | - |  | 9,000,000 |  | - |  | 9,000,000 |
| เงินกู้ยืมระยะยาวจากสถาบันการเงิน | 99,678,722 |  | 4,276,599 |  | 116,238 |  | 104,071,559 |
| เงินกู้ยืมระยะยาว | 229,110,820 |  | 52,334,784 |  | - |  | 281,445,604 |
| หนี้สินตามสัญญาเช่า | 872,487,447 |  | (75,811,647) |  | 147,294,692 |  | 943,970,492 |
| **รวม** | 1,201,276,989 |  | (10,200,264) |  | 147,410,930 |  | 1,338,487,655 |

1. กระแสเงินสดจากกิจกรรมจัดหาเงินสุทธิรวมจำนวนเงินสดรับและเงินสดชำระคืนในงบกระแสเงินสด
2. การเปลี่ยนแปลงอื่นเกิดจากดอกเบี้ยจ่ายรอตัดบัญชีและเพิ่มขึ้นจากหนี้สินตามสัญญาเช่า

5.2 รายการที่ไม่เกี่ยวข้องกับเงินสดสำหรับงวดเก้าเดือนสิ้นสุดวันที่ 30 กันยายน มีดังนี้

|  |  |  |  |
| --- | --- | --- | --- |
|  | **2568** |  | **2567** |
|  | **บาท** |  | **บาท** |
| เจ้าหนี้ค่าซื้อสินทรัพย์ถาวรและค่าก่อสร้างค้างจ่าย | 56,350,117 |  | 12,168,547 |

**6. เงินสดและรายการเทียบเท่าเงินสด**

เงินสดและรายการเทียบเท่าเงินสด ประกอบด้วย

|  |  |  |  |
| --- | --- | --- | --- |
|  | **ณ วันที่** |  | **ณ วันที่** |
|  | **30 กันยายน** |  | **31 ธันวาคม** |
|  | **2568** |  | **2567** |
|  | **บาท** |  | **บาท** |
| เงินสดในมือ | 20,001,083 |  | 17,405,220 |
| เงินฝากกระแสรายวัน | 9,415,079 |  | 47,364,892 |
| เงินฝากออมทรัพย์ | 29,212,706 |  | 43,254,373 |
| **รวม** | 58,628,868 |  | 108,024,485 |

**7. ลูกหนี้การค้าและลูกหนี้หมุนเวียนอื่น**

ลูกหนี้การค้าและลูกหนี้หมุนเวียนอื่น ประกอบด้วย

|  |  |  |  |
| --- | --- | --- | --- |
|  | **ณ วันที่** |  | **ณ วันที่** |
|  | **30 กันยายน** |  | **31 ธันวาคม** |
|  | **2568** |  | **2567** |
|  | **บาท** |  | **บาท** |
| ลูกหนี้การค้า - บุคคลหรือกิจการอื่น ๆ | 3,758,774 |  | 3,048,129 |
| หัก ค่าเผื่อผลขาดทุนด้านเครดิตที่คาดว่าจะเกิดขึ้น | (11,860) |  | (506,869) |
| รวมลูกหนี้การค้า | 3,746,914 |  | 2,541,260 |
| ลูกหนี้อื่น - บุคคลหรือกิจการอื่น ๆ | 1,519,823 |  | 654,115 |
| หัก ค่าเผื่อผลขาดทุนด้านเครดิตที่คาดว่าจะเกิดขึ้น | (152,795) |  | (295,733) |
| รวมลูกหนี้อื่น | 1,367,028 |  | 358,382 |
| ค่าใช้จ่ายจ่ายล่วงหน้า | 6,006,430 |  | 5,958,552 |
| รายได้ค้างรับ | 1,127,000 |  | 501,330 |
| **รวม** | 12,247,372 |  | 9,359,524 |

การวิเคราะห์อายุของลูกหนี้การค้า มีดังนี้

|  |  |  |  |
| --- | --- | --- | --- |
|  | **ณ วันที่** |  | **ณ วันที่** |
|  | **30 กันยายน** |  | **31 ธันวาคม** |
|  | **2568** |  | **2567** |
|  | **บาท** |  | **บาท** |
| **บุคคลหรือกิจการอื่น ๆ** |  |  |  |
| ยังไม่ครบกำหนดชำระ | 2,559,909 |  | 460,628 |
| เกินกำหนดชำระ: |  |  |  |
| น้อยกว่า 3 เดือน | 1,142,083 |  | 1,871,431 |
| 3 - 6 เดือน | 25,719 |  | 188,677 |
| 6 - 12 เดือน | 31,063 |  | 23,326 |
| มากกว่า 12 เดือน | - |  | 504,067 |
|  | 3,758,774 |  | 3,048,129 |
| หัก ค่าเผื่อผลขาดทุนด้านเครดิตที่คาดว่าจะเกิดขึ้น | (11,860) |  | (506,869) |
| **รวม** | 3,746,914 |  | 2,541,260 |

รอบเก็บเงินโดยเฉลี่ยของการขายสินค้าและบริการคือ 15 - 60 วัน โดยไม่เรียกเก็บดอกเบี้ยจากลูกหนี้การค้าสำหรับยอดคงค้าง

บริษัทรับรู้ค่าเผื่อผลขาดทุนสำหรับลูกหนี้การค้าด้วยจำนวนที่เท่ากับผลขาดทุนด้านเครดิตที่คาดว่า จะเกิดขึ้นตลอดอายุ ผลขาดทุนด้านเครดิตที่คาดว่าจะเกิดขึ้นกับลูกหนี้การค้าประมาณการโดยใช้ตารางการตั้งสำรองขึ้นอยู่กับข้อมูลผลขาดทุนด้านเครดิตจากประสบการณ์ในอดีตของลูกหนี้ บริษัทรับรู้ค่าเผื่อผลขาดทุนในอัตราร้อยละ 100 สำหรับลูกหนี้ทุกรายการที่ค้างชำระเกินกว่า 12 เดือน เนื่องจากประสบการณ์ในอดีตได้บ่งชี้ว่าลูกหนี้เหล่านี้จะไม่สามารถเรียกชำระได้

ตารางต่อไปนี้แสดงการกระทบยอดค่าเผื่อผลขาดทุนด้านเครดิตที่คาดว่าจะเกิดขึ้นตลอดอายุที่ได้รับรู้สำหรับลูกหนี้การค้าและลูกหนี้อื่น ซึ่งเป็นไปตามวิธีการอย่างง่ายที่กำหนดไว้ใน TFRS 9

|  |  |  |  |  |
| --- | --- | --- | --- | --- |
|  |  | **ณ วันที่** |  | **ณ วันที่** |
|  |  | **30 กันยายน** |  | **31 ธันวาคม** |
|  |  | **2568** |  | **2567** |
|  |  | **บาท** |  | **บาท** |
| ยอดคงเหลือต้นงวด/ปี |  | 802,602 |  | 643,471 |
| ผลขาดทุนด้านเครดิตที่คาดว่าจะเกิดขึ้น (กลับรายการ) |  | (637,947) |  | 159,131 |
| ยอดคงเหลือสิ้นงวด/ปี |  | 164,655 |  | 802,602 |

**8. สินค้าคงเหลือ**

สินค้าคงเหลือ ประกอบด้วย

|  |  |  |  |
| --- | --- | --- | --- |
|  | **ณ วันที่** |  | **ณ วันที่** |
|  | **30 กันยายน** |  | **31 ธันวาคม** |
|  | **2568** |  | **2567** |
|  | **บาท** |  | **บาท** |
| สินค้าสำเร็จรูป | 4,785,832 |  | 4,274,443 |
| อะไหล่และวัสดุสิ้นเปลือง | 12,810,351 |  | 9,390,391 |
|  | 17,596,183 |  | 13,664,834 |
| หัก ค่าเผื่อการลดมูลค่าของสินค้าคงเหลือ | (82,935) |  | (93,269) |
| **รวม** | 17,513,248 |  | 13,571,565 |

**9. เงินฝากสถาบันการเงินที่ใช้เป็นหลักประกัน**

เงินฝากสถาบันการเงินที่ใช้เป็นหลักประกัน ประกอบด้วย

|  |  |  |  |  |
| --- | --- | --- | --- | --- |
|  |  | **ณ วันที่** |  | **ณ วันที่** |
|  |  | **30 กันยายน** |  | **31 ธันวาคม** |
|  |  | **2568** |  | **2567** |
|  | **ใช้เป็นหลักประกัน** | **บาท** |  | **บาท** |
| เงินฝากออมทรัพย์ | หลักประกันเงินกู้ยืมระยะยาว |  |  |  |
|  | จากสถาบันการเงิน (ดูหมายเหตุข้อ 15) | 21,000,000 |  | 10,500,000 |

**10. อาคารและอุปกรณ์**

อาคารและอุปกรณ์ ประกอบด้วย

|  |  |  |  |
| --- | --- | --- | --- |
|  | **ณ วันที่** |  | **ณ วันที่** |
|  | **30 กันยายน** |  | **31 ธันวาคม** |
|  | **2568** |  | **2567** |
|  | **บาท** |  | **บาท** |
| ยอดคงเหลือต้นงวด/ปี | 1,133,626,591 |  | 983,017,485 |
| เพิ่มขึ้นระหว่างงวด/ปี | 207,639,055 |  | 297,041,242 |
| จำหน่ายหรือตัดจำหน่ายระหว่างงวด/ปี | (3,627,584) |  | (185,668) |
| ค่าเสื่อมราคาสำหรับงวด/ปี | (131,406,694) |  | (145,472,454) |
| ค่าเผื่อการด้อยค่าของส่วนปรับปรุงอาคารเช่าลดลง (เพิ่มขึ้น) | 1,934,641 |  | (774,625) |
| ค่าเผื่อการด้อยค่าของเครื่องซักผ้าและเครื่องอบผ้าลดลง | - |  | 611 |
| ยอดคงเหลือปลายงวด/ปี | 1,208,166,009 |  | 1,133,626,591 |

ณ วันที่ 30 กันยายน 2568 และวันที่ 31 ธันวาคม 2567 บริษัทได้นำเครื่องซักผ้าและเครื่องอบผ้ามูลค่าสุทธิตามบัญชีจำนวน 493.77 ล้านบาท และ 465.07 ล้านบาท ตามลำดับ ไปค้ำประกันเงินกู้ยืมระยะยาว (ดูหมายเหตุข้อ 16)

ณ วันที่ 30 กันยายน 2568 และวันที่ 31 ธันวาคม 2567 บริษัทบันทึกค่าเสื่อมราคาของสินทรัพย์สิทธิการใช้ที่อยู่ระหว่างการก่อสร้างและยังไม่สามารถใช้งานสินทรัพย์ที่เช่าได้ เข้าเป็นต้นทุนของส่วนปรับปรุงอาคารเช่า จำนวน 12.18 ล้านบาท และ 9.40 ล้านบาท ตามลำดับ

**11. สินทรัพย์สิทธิการใช้**

สินทรัพย์สิทธิการใช้ ประกอบด้วย

|  |  |  |  |
| --- | --- | --- | --- |
|  | **ณ วันที่** |  | **ณ วันที่** |
|  | **30 กันยายน** |  | **31 ธันวาคม** |
|  | **2568** |  | **2567** |
|  | **บาท** |  | **บาท** |
| ยอดคงเหลือต้นงวด/ปี | 884,728,895 |  | 821,152,776 |
| เพิ่มขึ้นระหว่างงวด/ปี | 155,613,676 |  | 198,389,765 |
| ตัดจำหน่ายระหว่างงวด/ปี | (5,304,177) |  | (1,555,142) |
| ค่าเสื่อมราคาระหว่างงวด/ปี | (107,973,677) |  | (133,258,504) |
| ยอดคงเหลือปลายงวด/ปี | 927,064,717 |  | 884,728,895 |

บริษัทเช่าสินทรัพย์หลายประเภท ประกอบด้วย ที่ดินและอาคาร อายุสัญญาเช่าเฉลี่ยเท่ากับ 9 ปี

บริษัทมีสิทธิเลือกในการขยายหรือการยกเลิกสัญญาเช่า

**12. สินทรัพย์ไม่หมุนเวียนอื่น**

สินทรัพย์ไม่หมุนเวียนอื่น ประกอบด้วย

|  |  |  |  |
| --- | --- | --- | --- |
|  | **ณ วันที่** |  | **ณ วันที่** |
|  | **30 กันยายน** |  | **31 ธันวาคม** |
|  | **2568** |  | **2567** |
|  | **บาท** |  | **บาท** |
| ค่าเช่าจ่ายล่วงหน้า | 345,000 |  | 265,000 |
| เงินประกันการเช่า | 31,441,489 |  | 28,037,921 |
| เงินประกันอื่น ๆ | 3,640,868 |  | 3,876,017 |
| **รวม** | 35,427,357 |  | 32,178,938 |

**13. เงินกู้ยืมระยะสั้นจากสถาบันการเงิน**

เงินกู้ยืมระยะสั้นจากสถาบันการเงิน ประกอบด้วย

|  |  |  |  |  |
| --- | --- | --- | --- | --- |
|  |  | ณ วันที่ |  | ณ วันที่ |
|  |  | 30 กันยายน |  | 31 ธันวาคม |
|  |  | 2568 |  | 2567 |
|  |  | บาท |  | บาท |
| เงินกู้ยืมระยะสั้นจากสถาบันการเงินโดยการออกตั๋วสัญญาใช้เงิน |  | 9,000,000 |  | 9,000,000 |
| **รวมเงินกู้ยืมระยะสั้นจากสถาบันการเงิน** |  | 9,000,000 |  | 9,000,000 |

ณ วันที่ 30 กันยายน 2568 และ วันที่ 31 ธันวาคม 2567 บริษัทมีเงินกู้ยืมระยะสั้นจากสถาบันการเงิน โดยการออกตั๋วสัญญาใช้เงินจำนวน 9.00 ล้านบาท ซึ่งจะครบกำหนดวันที่ 30 ธันวาคม 2568 นับจากวันที่กู้ยืมและมีอัตราดอกเบี้ยร้อยละ Minimum Loan Rate (MLR) ลบ 1.5 ต่อปี (ณ วันที่ 31 ธันวาคม 2567: Minimum Loan Rate (MLR) ลบ 1.5 ต่อปี)

**14. เจ้าหนี้การค้าและเจ้าหนี้หมุนเวียนอื่น**

เจ้าหนี้การค้าและเจ้าหนี้หมุนเวียนอื่น ประกอบด้วย

|  |  |  |  |
| --- | --- | --- | --- |
|  | **ณ วันที่** |  | **ณ วันที่** |
|  | **30 กันยายน** |  | **31 ธันวาคม** |
|  | **2568** |  | **2567** |
|  | **บาท** |  | **บาท** |
| เจ้าหนี้การค้า - กิจการอื่น | 30,870,919 |  | 21,880,551 |
| เจ้าหนี้อื่น - กิจการอื่น | 3,576,342 |  | 2,647,742 |
| รายได้รับล่วงหน้า | 14,546,616 |  | 10,528,783 |
| เจ้าหนี้ค่าซื้อสินทรัพย์ถาวร | 55,134,040 |  | 15,049,271 |
| เจ้าหนี้กรมสรรพากร | 2,992,626 |  | 4,499,421 |
| ค่าใช้จ่ายค้างจ่าย | 14,533,607 |  | 13,159,141 |
| ค่าก่อสร้างค้างจ่าย | 1,216,077 |  | 1,031,181 |
| อื่น ๆ | 706,055 |  | 579,936 |
| **รวม** | 123,576,282 |  | 69,376,026 |

**15. เงินกู้ยืมระยะยาวจากสถาบันการเงิน**

เงินกู้ยืมระยะยาวจากสถาบันการเงิน ประกอบด้วย

|  |  |  |  |
| --- | --- | --- | --- |
|  | **ณ วันที่** |  | **ณ วันที่** |
|  | **30 กันยายน** |  | **31 ธันวาคม** |
|  | **2568** |  | **2567** |
|  | **บาท** |  | **บาท** |
| เงินกู้ยืมระยะยาวจากสถาบันการเงินตามหมายเหตุข้อ 15.1 | 68,316,903 |  | 93,506,494 |
| เงินกู้ยืมระยะยาวจากสถาบันการเงินตามหมายเหตุข้อ 15.2 | 108,002,384 |  | 54,907,687 |
| หัก ค่าธรรมเนียมการกู้ยืมรอตัดบัญชี | (2,220,288) |  | (1,504,555) |
|  | 174,098,999 |  | 146,909,626 |
| หัก ส่วนที่ถึงกำหนดชำระภายในหนึ่งปี | (77,319,550) |  | (53,561,253) |
| ส่วนที่จะครบกำหนดชำระเกินหนึ่งปี | 96,779,449 |  | 93,348,373 |

15.1 เงินกู้ยืมระยะยาวจากสถาบันการเงินข้างต้นมีอัตราดอกเบี้ยร้อยละ MLR ลบ 1.0 - 1.5 ต่อปี ค้ำประกันโดยกรรมการและมีหลักประกันเป็นที่ดินพร้อมสิ่งปลูกสร้างของบุคคลที่เกี่ยวข้องกัน โดยมีกำหนดชำระคืนเป็นรายเดือน ซึ่งจะครบกำหนดในปี 2569 - 2572

เงินกู้ยืมระยะยาวจากสถาบันการเงินข้างต้นซึ่งอยู่ภายใต้ข้อตกลงทางการเงิน โดยการดำรงอัตราส่วนหนี้สินต่อทุนและอัตราส่วนหนี้สินที่มีภาระดอกเบี้ยต่อทุนของบริษัทตามที่ระบุในสัญญากู้ยืมเงินจากธนาคารผู้ให้กู้

ณ วันที่ 30 กันยายน 2568 และวันที่ 31 ธันวาคม 2567 บริษัทสามารถดำรงอัตราส่วนหนี้สินต่อทุนและอัตราส่วนหนี้สินที่มีภาระดอกเบี้ยต่อทุนไว้ในอัตราไม่เกิน 3.5 เท่า และ 2.0 เท่า ตามลำดับ ที่ระบุไว้ในสัญญาเงินกู้ดังกล่าว ตลอดระยะเวลาที่บริษัทมีภาระหนี้อยู่กับสถาบันการเงิน

15.2 เงินกู้ยืมระยะยาวจากสถาบันการเงินข้างต้นมีอัตราดอกเบี้ยร้อยละ MLR ลบ 1.0 ต่อปี   
ค้ำประกันโดยกรรมการและมีหลักประกันเป็นเงินฝากประเภทออมทรัพย์ (ดูหมายเหตุข้อ 9) โดยมีกำหนดชำระคืนเป็นรายเดือน ซึ่งจะครบกำหนดในปี 2572 - 2573

วงเงินกู้ยืมระยะยาวจากสถาบันการเงิน

ณ วันที่ 30 กันยายน 2568 และวันที่ 31 ธันวาคม 2567 บริษัทมีวงเงินกู้ยืมระยะยาวจากสถาบันการเงินที่ยังไม่ได้เบิกใช้ จำนวน 75.20 ล้านบาท และ 41.56 ล้านบาท ตามลำดับ

**16. เงินกู้ยืมระยะยาว**

เงินกู้ยืมระยะยาว ประกอบด้วย

|  |  |  |  |
| --- | --- | --- | --- |
|  | **ณ วันที่** |  | **ณ วันที่** |
|  | **30 กันยายน** |  | **31 ธันวาคม** |
|  | **2568** |  | **2567** |
|  | **บาท** |  | **บาท** |
| เงินกู้ยืมระยะยาว | 260,860,252 |  | 292,303,073 |
| หัก ดอกเบี้ยจ่ายและค่าธรรมเนียมการกู้ยืมรอตัดบัญชี | (14,438,406) |  | (16,130,889) |
|  | 246,421,846 |  | 276,172,184 |
| หัก ส่วนที่ถึงกำหนดชำระภายในหนึ่งปี | (134,660,848) |  | (150,934,111) |
| ส่วนที่จะครบกำหนดชำระเกินหนึ่งปี | 111,760,998 |  | 125,238,073 |

เงินกู้ยืมระยะยาวซึ่งเป็นหนี้สินตามสัญญาขายและเช่ากลับคืนกับสถาบันการเงินหลายแห่ง มีอัตราดอกเบี้ยร้อยละ 3.62 - 6.96 ต่อปี และมีการค้ำประกันโดยกรรมการของบริษัทและเครื่องซักผ้าและเครื่องอบผ้า   
(ดูหมายเหตุข้อ 10)

ณ วันที่ 30 กันยายน 2568 และวันที่ 31 ธันวาคม 2567 บริษัทสามารถดำรงอัตราส่วนหนี้สินต่อทุนไว้ในอัตราไม่เกิน 2.5 เท่า ตามที่ระบุไว้ในสัญญาเงินกู้ดังกล่าว ตลอดระยะเวลาที่บริษัทมีภาระหนี้กับสถาบันการเงิน

นอกจากนี้ ณ วันที่ 30 กันยายน 2568 และวันที่ 31 ธันวาคม 2567 บริษัทสามารถดำรงอัตราส่วนความสามารถในการชำระหนี้ไว้ในอัตราไม่น้อยกว่า 1.25 เท่า ตามที่ระบุในสัญญาเงินกู้ดังกล่าว ตลอดระยะเวลาที่บริษัทมีภาระหนี้กับสถาบันการเงิน

วงเงินกู้ยืมระยะยาว

ณ วันที่ 30 กันยายน 2568 และวันที่ 31 ธันวาคม 2567 บริษัทมีวงเงินกู้ยืมระยะยาวที่ยังไม่ได้เบิกใช้ จำนวน 148.84 ล้านบาท และ 3.95 ล้านบาท ตามลำดับ

**17. หนี้สินตามสัญญาเช่า**

หนี้สินตามสัญญาเช่า ณ วันที่ 30 กันยายน 2568 และวันที่ 31 ธันวาคม 2567 ประกอบด้วย

|  |  |  |  |
| --- | --- | --- | --- |
|  | **ณ วันที่** |  | **ณ วันที่** |
|  | **30 กันยายน** |  | **31 ธันวาคม** |
|  | **2568** |  | **2567** |
|  | **บาท** |  | **บาท** |
| หนี้สินตามสัญญาเช่า |  |  |  |
| การวิเคราะห์ตามการครบกำหนด: |  |  |  |
| ปีที่ 1 | 188,029,316 |  | 165,055,204 |
| ปีที่ 2 | 192,808,725 |  | 170,318,580 |
| ปีที่ 3 | 191,280,083 |  | 173,015,115 |
| ปีที่ 4 | 180,776,605 |  | 168,606,898 |
| ปีที่ 5 | 156,157,823 |  | 155,647,743 |
| ถัดจากปีที่ 5 | 302,312,758 |  | 306,764,414 |
|  | 1,211,365,310 |  | 1,139,407,954 |
| หัก ดอกเบี้ยจ่ายรอตัดบัญชี | (191,781,256) |  | (179,934,514) |
| **รวม** | 1,019,584,054 |  | 959,473,440 |
|  |  |  |  |
| การจัดประเภท: |  |  |  |
| ไม่หมุนเวียน | 879,245,802 |  | 837,879,485 |
| หมุนเวียน | 140,338,252 |  | 121,593,955 |
| **รวม** | 1,019,584,054 |  | 959,473,440 |

ณ วันที่ 30 กันยายน 2568 และวันที่ 31 ธันวาคม 2567 บริษัทมีการทำสัญญาเช่าที่ดิน และที่ดินพร้อมอาคาร เป็นจำนวน 500 สัญญา และ 444 สัญญา ตามลำดับ

**18. ประมาณการหนี้สินสำหรับต้นทุนการรื้อถอนและขนย้าย**

ประมาณการหนี้สินสำหรับต้นทุนการรื้อถอนและขนย้าย ประกอบด้วย

|  |  |  |  |
| --- | --- | --- | --- |
|  | **ณ วันที่** |  | **ณ วันที่** |
|  | **30 กันยายน** |  | **31 ธันวาคม** |
|  | **2568** |  | **2567** |
|  | **บาท** |  | **บาท** |
| ยอดคงเหลือต้นงวด/ปี | 15,701,569 |  | 13,195,000 |
| เพิ่มขึ้นระหว่างงวด/ปี | 3,072,509 |  | 2,561,569 |
| ตัดจำหน่ายระหว่างงวด/ปี | (145,000) |  | (55,000) |
| ยอดคงเหลือปลายงวด/ปี | 18,629,078 |  | 15,701,569 |

บริษัทรับรู้ประมาณการหนี้สินสำหรับต้นทุนการรื้อถอนและขนย้ายของส่วนปรับปรุงอาคารเช่าโดยอ้างอิงราคาประเมินค่ารื้อถอนที่ถูกเสนอโดยบริษัทรับเหมาก่อสร้าง

**19. ทุนเรือนหุ้น**

เมื่อวันที่ 5 มีนาคม 2568 ที่ประชุมวิสามัญผู้ถือหุ้นครั้งที่ 1/2568 ได้อนุมัติให้เปลี่ยนแปลงมูลค่าหุ้นสามัญของบริษัทจากเดิมที่ตราไว้หุ้นละ 10 บาท จำนวน 15 ล้านหุ้น เป็นหุ้นละ 0.50 บาท จำนวน 300 ล้านหุ้น และเพิ่มทุนจดทะเบียนของบริษัทจากทุนจดทะเบียนเดิม 150 ล้านบาท (หุ้นสามัญ 300 ล้านหุ้น มูลค่าหุ้นละ 0.50 บาท) เป็นทุนจดทะเบียนจำนวน 187.50 ล้านบาท (หุ้นสามัญ 375 ล้านหุ้น มูลค่าหุ้นละ 0.50 บาท) โดยการออกหุ้นสามัญเพิ่มทุนจำนวน 75 ล้านหุ้น มูลค่าหุ้นละ 0.50 บาท เพื่อเสนอขายให้แก่ประชาชนครั้งแรก (ดูหมายเหตุข้อ 26)

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | **จำนวน** |  | **จำนวน** |  | **ทุนจด** |  | **ทุนที่ออก** |  | **ส่วนเกิน** |  | **รวมมูลค่าหุ้น** |
|  | **หุ้นสามัญ** |  | **หุ้นสามัญ** |  | **ทะเบียน** |  | **และชำระแล้ว** |  | **มูลค่าหุ้น** |  | **ที่ชำระแล้ว** |
|  | **ก่อนแปรสภาพ**  **(หุ้นละ 10 บาท)** |  | **หลังแปรสภาพ** |  | **หุ้นสามัญ** |  |  |  | **ชำระแล้ว** |  |  |
|  |  |  | **(หุ้นละ 0.50 บาท)** |  | **บาท** |  | **บาท** |  | **บาท** |  | **บาท** |
| **ณ วันที่ 1 มกราคม 2568** | 15,000,000 |  | 300,000,000 |  | 150,000,000 |  | 150,000,000 |  | 348,889,191 |  | 498,889,191 |
| เพิ่มทุนระหว่างงวด |  |  | 75,000,000 |  | 37,500,000 |  | - |  | - |  | - |
| **ณ วันที่ 30 กันยายน 2568** |  |  | 375,000,000 |  | 187,500,000 |  | 150,000,000 |  | 348,889,191 |  | 498,889,191 |

กำไรต่อหุ้นขั้นพื้นฐานคำนวณโดยการหารกำไรสำหรับงวดส่วนที่เป็นของผู้ถือหุ้นของบริษัท (ไม่รวมกำไรขาดทุนเบ็ดเสร็จอื่น) และหุ้นสามัญที่ออกจำหน่ายแล้วถัวเฉลี่ยถ่วงน้ำหนักระหว่างงวดในแต่ละงวด แสดงการคำนวณดังนี้

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **สำหรับงวดสามเดือนสิ้นสุด** | | |  |  |  |  | **สำหรับงวดเก้าเดือนสิ้นสุด** | | |
|  | **วันที่ 30 กันยายน** | | |  |  |  |  | **วันที่ 30 กันยายน** | | |
|  | **2568** |  | **2567** |  |  |  |  | **2568** |  | **2567** |
|  | **บาท** |  | **บาท** |  |  |  |  | **บาท** |  | **บาท** |
| กำไรที่เป็นส่วนของผู้ถือหุ้นของบริษัท (บาท) | 36,376,121 |  | 31,567,859 |  |  |  |  | 87,294,600 |  | 57,965,469 |
| หุ้นสามัญที่ออกจำหน่ายแล้วถัวเฉลี่ย |  |  |  |  |  |  |  |  |  |  |
| ถ่วงน้ำหนักสำหรับงวด (หุ้น) | 300,000,000 |  | 300,000,000 |  |  |  |  | 300,000,000 |  | 300,000,000 |
| กำไรต่อหุ้นขั้นพื้นฐาน (บาทต่อหุ้น) | 0.12 |  | 0.11 |  |  |  |  | 0.29 |  | 0.19 |

การคำนวณกำไรต่อหุ้นขั้นพื้นฐานสำหรับงวดสามเดือนและงวดเก้าเดือนสิ้นสุดวันที่ 30 กันยายน 2568 และ 2567 คำนวณโดยการหารกำไรสำหรับงวดที่เป็นส่วนของผู้ถือหุ้นของบริษัทและจำนวนหุ้นสามัญถัวเฉลี่ยถ่วงน้ำหนักที่ออกจำหน่ายแล้วระหว่างงวด (ถ้ามี) โดยได้ปรับจำนวนหุ้นสามัญตามสัดส่วนที่เปลี่ยนไปของจำนวนหุ้นสามัญที่เกิดจากการเปลี่ยนแปลงมูลค่าหุ้นที่ตราไว้จากมูลค่าหุ้นละ 10 บาท เป็นมูลค่าหุ้นละ 0.50 บาท โดยถือเสมือนว่าการเปลี่ยนแปลงจำนวนหุ้นและมูลค่าหุ้นที่ตราไว้ได้เกิดขึ้นตั้งแต่วันเริ่มต้นของงวดแรกที่เสนอรายงาน

**20. ทุนสำรองตามกฎหมาย**

ตามบทบัญญัติแห่งประมวลกฎหมายแพ่งและพาณิชย์ ทุกคราวที่จ่ายเงินปันผล บริษัทต้องจัดสรรเงินไว้เป็นทุนสำรองอย่างน้อยหนึ่งในยี่สิบส่วนของจำนวนผลกำไรซึ่งบริษัทได้รับจากกิจการของบริษัท จนกว่าทุนสำรองนั้นจะมีจำนวนถึงหนึ่งในสิบของจำนวนทุนจดทะเบียน ทุนสำรองนี้จะนำมาจัดสรรเป็น  
เงินปันผลไม่ได้

ณ วันที่ 30 กันยายน 2568 และวันที่ 31 ธันวาคม 2567 ทุนสำรองตามกฎหมายของบริษัทมีจำนวน 18.32 ล้านบาท และ 11.78 ล้านบาท ตามลำดับ

**21. เงินปันผลจ่าย**

เมื่อวันที่ 18 สิงหาคม 2568 ที่ประชุมวิสามัญผู้ถือหุ้นของบริษัทครั้งที่ 1/2568 ได้มีมติอนุมัติการจ่ายเงินปันผลจากกำไรสะสมที่ยังไม่ได้จัดสรร ณ วันที่ 30 มิถุนายน 2568 ดังนี้

|  |  |  |  |  |
| --- | --- | --- | --- | --- |
| **เงินปันผล** | **วันที่จ่ายเงินปันผล** | **เงินปันผลต่อหุ้น** | **จำนวนเงินปันผลจ่าย** | **ทุนสำรองตามกฎหมาย** |
|  |  | **บาท** | **บาท** | **บาท** |
| ระหว่างกาลสำหรับปี 2568 | 20 สิงหาคม 2568 และ  15 กันยายน 2568 | 0.3334 | 100,020,000 | 5,264,210 |

เมื่อวันที่ 5 มีนาคม 2568 ที่ประชุมสามัญผู้ถือหุ้นของบริษัทครั้งที่ 1/2568 ได้มีมติอนุมัติการจ่ายเงินปันผลจากกำไรสุทธิประจำปี 2567 ดังนี้

|  |  |  |  |  |
| --- | --- | --- | --- | --- |
| **เงินปันผล** | **วันที่จ่ายเงินปันผล** | **เงินปันผลต่อหุ้น** | **จำนวนเงินปันผลจ่าย** | **ทุนสำรองตามกฎหมาย** |
|  |  | **บาท** | **บาท** | **บาท** |
| สำหรับปี 2567 | 14 และ 17 มีนาคม 2568 | 0.65 | 9,750,000 | 1,278,168 |

เมื่อวันที่ 13 สิงหาคม 2567 ที่ประชุมคณะกรรมการบริษัทครั้งที่ 3/2567 ได้มีมติอนุมัติการจ่ายเงินปันผล  
ระหว่างกาลสำหรับปี 2567 ดังนี้

|  |  |  |  |  |
| --- | --- | --- | --- | --- |
| **เงินปันผล** | **วันที่จ่ายเงินปันผล** | **เงินปันผลต่อหุ้น** | **จำนวนเงินปันผลจ่าย** | **ทุนสำรองตามกฎหมาย** |
|  |  | **บาท** | **บาท** | **บาท** |
| ระหว่างกาลสำหรับปี 2567 | 23 สิงหาคม 2567 | 0.67 | 10,050,000 | 1,319,880 |

เมื่อวันที่ 15 มีนาคม 2567 ที่ประชุมสามัญผู้ถือหุ้นของบริษัทครั้งที่ 1/2567 ได้มีมติอนุมัติการจ่ายเงินปันผล  
จากกำไรสุทธิประจำปี 2566 ดังนี้

|  |  |  |  |  |
| --- | --- | --- | --- | --- |
| **เงินปันผล** | **วันที่จ่ายเงินปันผล** | **เงินปันผลต่อหุ้น** | **จำนวนเงินปันผลจ่าย** | **ทุนสำรองตามกฎหมาย** |
|  |  | **บาท** | **บาท** | **บาท** |
| สำหรับปี 2566 | 18 มีนาคม 2567 | 1.06 | 15,900,000 | 3,333,489 |

**22. ส่วนงานดำเนินงาน**

ข้อมูลส่วนงานที่นำเสนอนี้สอดคล้องกับข้อมูลภายในของบริษัทที่ประธานเจ้าหน้าที่บริหารของบริษัท   
(ผู้มีอำนาจตัดสินใจสูงสุดด้านการดำเนินงาน) ได้รับและสอบทานอย่างสม่ำเสมอเพื่อวัตถุประสงค์ในการจัดสรรทรัพยากรและการประเมินผลการดำเนินงานของส่วนงานนั้น บริษัทมีการวัดผลการดำเนินงานโดยพิจารณาเป็น 3 ส่วนงานที่รายงาน ซึ่งเป็นส่วนงานที่มีการบริหารจัดการแยกต่างหากเนื่องจากกลยุทธ์ทางการตลาดที่แตกต่างกัน ส่วนงานที่รายงานของบริษัท เป็นดังนี้

ส่วนงานที่ 1: รายได้จากการให้บริการเครื่องซักผ้า เครื่องอบผ้า และบริการอื่น รวมถึงรายได้จากการขายสินค้าผ่านเครื่องหยอดเหรียญและสินค้าอื่นหน้าสาขา

ส่วนงานที่ 2: รายได้จากการให้บริการกับผู้แทนจำหน่าย (Franchises)

ส่วนงานที่ 3: รายได้จากการขายสินค้าและรายได้จากการให้บริการติดตั้งเครื่อง  ประกอบด้วย การขายเครื่องซักผ้า เครื่องอบผ้าพร้อมบริการติดตั้ง และการขายสินค้าอื่น

ผลการดำเนินงานของแต่ละส่วนงานวัดโดยใช้รายได้และกำไรขั้นต้น ซึ่งนำเสนอในรายงานการจัดการภายในและสอบทานโดยผู้มีอำนาจตัดสินใจสูงสุดด้านการดำเนินงานของบริษัท ผู้บริหารเชื่อว่าการใช้ รายได้และกำไรขั้นต้นในการวัดผลการดำเนินงานนั้นเป็นข้อมูลที่เหมาะสมในการประเมินผลการดำเนินงานของส่วนงานและสอดคล้องกับกิจการอื่นที่ดำเนินธุรกิจในอุตสาหกรรมเดียวกัน ทั้งนี้การกำหนดราคาระหว่างส่วนงานเป็นไปตามการซื้อขายตามปกติธุรกิจ

**ข้อมูลทางภูมิศาสตร์**

บริษัทดำเนินธุรกิจเฉพาะในประเทศไทยเท่านั้น ไม่มีรายได้จากต่างประเทศหรือสินทรัพย์ในต่างประเทศที่มีสาระสำคัญ

**ข้อมูลเกี่ยวกับลูกค้ารายใหญ่**

ในระหว่างงวดสามเดือนและงวดเก้าเดือนสิ้นสุดวันที่ 30 กันยายน 2568 และ 2567 บริษัทไม่มีรายได้จากลูกค้ารายใดที่มีมูลค่าเท่ากับหรือมากกว่าร้อยละ 10 ของรายได้ของบริษัท

**ข้อมูลจำแนกตามส่วนงาน**

ข้อมูลที่มีสาระสำคัญเกี่ยวกับรายได้และกำไรขั้นต้นของแต่ละส่วนงานที่รายงาน มีดังนี้

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | ส่วนงานที่ 1 | | |  | ส่วนงานที่ 2 | | |  | ส่วนงานที่ 3 | | |  | รวม | | |
|  | สำหรับงวดสามเดือนสิ้นสุด | | |  | สำหรับงวดสามเดือนสิ้นสุด | | |  | สำหรับงวดสามเดือนสิ้นสุด | | |  | สำหรับงวดสามเดือนสิ้นสุด | | |
|  | วันที่ 30 กันยายน | | |  | วันที่ 30 กันยายน | | |  | วันที่ 30 กันยายน | | |  | วันที่ 30 กันยายน | | |
|  | 2568 |  | 2567 |  | 2568 |  | 2567 |  | 2568 |  | 2567 |  | 2568 |  | 2567 |
|  | บาท |  | บาท |  | บาท |  | บาท |  | บาท |  | บาท |  | บาท |  | บาท |
| **รายได้จากลูกค้าภายนอก** |  |  |  |  |  |  |  |  |  |  |  |  |  |  |  |
| รายได้จากการให้บริการ | 257,146,360 |  | 213,813,953 |  | 2,940,482 |  | 2,718,672 |  | 111,436 |  | 406,017 |  | 260,198,278 |  | 216,938,642 |
| รายได้จากการขาย | 7,141,577 |  | 5,732,951 |  | - |  | - |  | 1,306,288 |  | 1,495,450 |  | 8,447,865 |  | 7,228,401 |
| **รวม** | 264,287,937 |  | 219,546,904 |  | 2,940,482 |  | 2,718,672 |  | 1,417,724 |  | 1,901,467 |  | 268,646,143 |  | 224,167,043 |
| **จังหวะเวลาในการรับรู้รายได้** |  |  |  |  |  |  |  |  |  |  |  |  |  |  |  |
| รับรู้ ณ เวลาใดเวลาหนึ่ง | 264,287,937 |  | 219,546,904 |  | - |  | - |  | 1,417,724 |  | 1,901,467 |  | 265,705,661 |  | 221,448,371 |
| รับรู้ตลอดช่วงระยะเวลา | - |  | - |  | 2,940,482 |  | 2,718,672 |  | - |  | - |  | 2,940,482 |  | 2,718,672 |
| **รวม** | 264,287,937 |  | 219,546,904 |  | 2,940,482 |  | 2,718,672 |  | 1,417,724 |  | 1,901,467 |  | 268,646,143 |  | 224,167,043 |
|  |  |  |  |  |  |  |  |  |  |  |  |  |  |  |  |
| ค่าเสื่อมราคาและค่าตัดจำหน่าย | 81,547,781 |  | 68,807,904 |  | - |  | - |  | - |  | - |  | 81,547,781 |  | 68,807,904 |
| กำไรขั้นต้นของส่วนงาน | 94,816,036 |  | 79,944,296 |  | 2,424,405 |  | 2,107,752 |  | 955,078 |  | 1,004,303 |  | 98,195,519 |  | 83,056,351 |
| รายได้และค่าใช้จ่ายที่ไม่ได้ปันส่วน: |  |  |  |  |  |  |  |  |  |  |  |  |  |  |  |
| รายได้อื่น |  |  |  |  |  |  |  |  |  |  |  |  | 3,058,914 |  | 2,437,663 |
| ต้นทุนในการจัดจำหน่าย |  |  |  |  |  |  |  |  |  |  |  |  | (1,844,273) |  | (1,573,735) |
| ค่าใช้จ่ายในการบริหาร |  |  |  |  |  |  |  |  |  |  |  |  | (34,168,637) |  | (28,382,729) |
| ต้นทุนทางการเงิน |  |  |  |  |  |  |  |  |  |  |  |  | (19,159,442) |  | (15,869,987) |
| กำไรก่อนค่าใช้จ่ายภาษีเงินได้ |  |  |  |  |  |  |  |  |  |  |  |  | 46,082,081 |  | 39,667,563 |
| ค่าใช้จ่ายภาษีเงินได้ |  |  |  |  |  |  |  |  |  |  |  |  | (9,705,960) |  | (8,099,704) |
| **กำไรสำหรับงวด** |  |  |  |  |  |  |  |  |  |  |  |  | 36,376,121 |  | 31,567,859 |

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | ส่วนงานที่ 1 | | |  | ส่วนงานที่ 2 | | |  | ส่วนงานที่ 3 | | |  | รวม | | |
|  | สำหรับงวดเก้าเดือนสิ้นสุด | | |  | สำหรับงวดเก้าเดือนสิ้นสุด | | |  | สำหรับงวดเก้าเดือนสิ้นสุด | | |  | สำหรับงวดเก้าเดือนสิ้นสุด | | |
|  | วันที่ 30 กันยายน | | |  | วันที่ 30 กันยายน | | |  | วันที่ 30 กันยายน | | |  | วันที่ 30 กันยายน | | |
|  | 2568 |  | 2567 |  | 2568 |  | 2567 |  | 2568 |  | 2567 |  | 2568 |  | 2567 |
|  | บาท |  | บาท |  | บาท |  | บาท |  | บาท |  | บาท |  | บาท |  | บาท |
| **รายได้จากลูกค้าภายนอก** |  |  |  |  |  |  |  |  |  |  |  |  |  |  |  |
| รายได้จากการให้บริการ | 705,060,279 |  | 556,382,239 |  | 8,023,283 |  | 7,591,872 |  | 652,879 |  | 506,510 |  | 713,736,441 |  | 564,480,621 |
| รายได้จากการขาย | 20,975,253 |  | 16,120,298 |  | - |  | - |  | 4,149,895 |  | 11,416,504 |  | 25,125,148 |  | 27,536,802 |
| **รวม** | 726,035,532 |  | 572,502,537 |  | 8,023,283 |  | 7,591,872 |  | 4,802,774 |  | 11,923,014 |  | 738,861,589 |  | 592,017,423 |
| **จังหวะเวลาในการรับรู้รายได้** |  |  |  |  |  |  |  |  |  |  |  |  |  |  |  |
| รับรู้ ณ เวลาใดเวลาหนึ่ง | 726,035,532 |  | 572,502,537 |  | - |  | - |  | 4,802,774 |  | 11,923,014 |  | 730,838,306 |  | 584,425,551 |
| รับรู้ตลอดช่วงระยะเวลา | - |  | - |  | 8,023,283 |  | 7,591,872 |  | - |  | - |  | 8,023,283 |  | 7,591,872 |
| **รวม** | 726,035,532 |  | 572,502,537 |  | 8,023,283 |  | 7,591,872 |  | 4,802,774 |  | 11,923,014 |  | 738,861,589 |  | 592,017,423 |
|  |  |  |  |  |  |  |  |  |  |  |  |  |  |  |  |
| ค่าเสื่อมราคาและค่าตัดจำหน่าย | 234,592,344 |  | 194,172,003 |  | - |  | - |  | - |  | - |  | 234,592,344 |  | 194,172,003 |
| กำไรขั้นต้นของส่วนงาน | 245,884,401 |  | 185,376,380 |  | 6,520,480 |  | 5,877,892 |  | 2,627,034 |  | 4,871,906 |  | 255,031,915 |  | 196,126,178 |
| รายได้และค่าใช้จ่ายที่ไม่ได้ปันส่วน: |  |  |  |  |  |  |  |  |  |  |  |  |  |  |  |
| รายได้อื่น |  |  |  |  |  |  |  |  |  |  |  |  | 6,959,079 |  | 5,634,340 |
| ต้นทุนในการจัดจำหน่าย |  |  |  |  |  |  |  |  |  |  |  |  | (3,900,172) |  | (2,422,572) |
| ค่าใช้จ่ายในการบริหาร |  |  |  |  |  |  |  |  |  |  |  |  | (93,947,644) |  | (80,660,738) |
| ต้นทุนทางการเงิน |  |  |  |  |  |  |  |  |  |  |  |  | (54,718,599) |  | (44,912,890) |
| กำไรก่อนค่าใช้จ่ายภาษีเงินได้ |  |  |  |  |  |  |  |  |  |  |  |  | 109,424,579 |  | 73,764,318 |
| ค่าใช้จ่ายภาษีเงินได้ |  |  |  |  |  |  |  |  |  |  |  |  | (22,129,979) |  | (15,798,849) |
| **กำไรสำหรับงวด** |  |  |  |  |  |  |  |  |  |  |  |  | 87,294,600 |  | 57,965,469 |

**23. มูลค่ายุติธรรมของเครื่องมือทางการเงิน**

นโยบายการบัญชีและการเปิดเผยของบริษัทกำหนดให้มีการกำหนดมูลค่ายุติธรรมทั้งสินทรัพย์และหนี้สินทางการเงินและไม่ใช่ทางการเงิน มูลค่ายุติธรรม หมายถึง จำนวนเงินที่ผู้ซื้อและผู้ขายตกลงแลกเปลี่ยนสินทรัพย์หรือชำระหนี้สินกัน ในขณะที่ทั้งสองฝ่ายมีความรอบรู้และเต็มใจในการแลกเปลี่ยนกัน และสามารถต่อรองราคากันได้อย่างเป็นอิสระในลักษณะของผู้ที่ไม่มีความเกี่ยวข้องกัน

ในการเปิดเผยมูลค่ายุติธรรมของเครื่องมือทางการเงินต้องใช้ดุลยพินิจในการประมาณมูลค่ายุติธรรม ดังนั้นมูลค่ายุติธรรมที่ประมาณขึ้นที่เปิดเผยในหมายเหตุประกอบงบการเงินนี้จึงไม่จำเป็นต้องบ่งชี้ถึงจำนวนเงิน ซึ่งเกิดขึ้นจริงในตลาดแลกเปลี่ยนในปัจจุบัน การใช้ข้อสมมติฐานทางการตลาดและหรือวิธีการประมาณที่แตกต่างกันอาจมีผลกระทบที่มีสาระสำคัญต่อมูลค่ายุติธรรมที่ประมาณขึ้น บริษัทใช้วิธีการและ  
ข้อสมมติฐานดังต่อไปนี้ ในการประมาณมูลค่ายุติธรรมของเครื่องมือทางการเงิน

สินทรัพย์ทางการเงินและหนี้สินทางการเงิน

เงินสดและรายการเทียบเท่าเงินสด ลูกหนี้การค้าและลูกหนี้หมุนเวียนอื่น สินทรัพย์หมุนเวียนอื่น สินทรัพย์ไม่หมุนเวียนอื่น เงินกู้ยืมระยะสั้นจากสถาบันการเงิน เจ้าหนี้การค้าและเจ้าหนี้หมุนเวียนอื่น หนี้สินที่เกิดจากสัญญา หนี้สินหมุนเวียนอื่น และหนี้สินไม่หมุนเวียนอื่น มีมูลค่ายุติธรรมโดยประมาณเท่ากับมูลค่า  
ตามบัญชี เนื่องจากครบกำหนดชำระในระยะเวลาอันสั้น

เงินกู้ยืมระยะยาวจากสถาบันการเงินที่มีอัตราดอกเบี้ยลอยตัว หนี้สินตามสัญญาเช่า และเงินกู้ยืมระยะยาว ซึ่งวัดมูลค่าด้วยราคาทุนตัดจำหน่าย มีมูลค่ายุติธรรมโดยประมาณเท่ากับมูลค่าตามบัญชี

**24. หนังสือค้ำประกัน**

ณ วันที่ 30 กันยายน 2568 และวันที่ 31 ธันวาคม 2567 บริษัทมีหนังสือค้ำประกันที่ธนาคารออกเพื่อซื้อวัสดุก่อสร้างของบริษัทเป็นจำนวน 0.20 ล้านบาท และ 0.10 ล้านบาท ตามลำดับ โดยไม่มีหลักประกัน

**25. ภาระผูกพัน**

ณ วันที่ 30 กันยายน 2568 และวันที่ 31 ธันวาคม 2567 บริษัทมีภาระผูกพันรายจ่ายฝ่ายทุนจำนวนเงิน 9.79 ล้านบาท และ 9.78 ล้านบาท ตามลำดับ อันเป็นรายจ่ายที่เกี่ยวข้องกับการก่อสร้างสาขา

**26. เหตุการณ์ภายหลังรอบระยะเวลารายงาน**

ตามหมายเหตุข้อ 19 ในระหว่างวันที่ 24 - 28 ตุลาคม 2568 บริษัทได้ขายหุ้นสามัญเพิ่มทุนจำนวน 52,941,176 หุ้น ในราคาหุ้นละ 7.50 บาท แก่ประชาชนทั่วไปเป็นครั้งแรก โดยมีมูลค่า ที่ตราไว้ 0.50 บาท บริษัทได้รับชำระค่าหุ้นจำนวน 397.06 ล้านบาทแล้วและได้จดทะเบียนเพิ่มทุนที่ได้รับชำระแล้วกับ  
กรมพัฒนาธุรกิจการค้าเมื่อวันที่ 29 ตุลาคม 2568

เมื่อวันที่ 3 พฤศจิกายน 2568 บริษัทได้ทำการซื้อขายในตลาดหลักทรัพย์แห่งประเทศไทยเป็นวันแรก

**27. การอนุมัติข้อมูลทางการเงินระหว่างกาล**

ข้อมูลทางการเงินระหว่างกาลนี้ได้รับการอนุมัติให้ออกโดยคณะกรรมการบริษัทเมื่อวันที่ 11 พฤศจิกายน 2568